  Туспуктэм: Ижкар администрацилэн пресс-службаез Майя Бывальцева Ижкарын Атайёслэсь огъяросси спартакиадазэс ортчытыны быгатозы. Сыӵе ӵектон 18-тӥ тулыспалэ Удмуртиысь атайёслэн V форумазы чузъяськиз. Со сярысь кар администрацилэн пресс-службаез ивортӥз. Ужрадэ 900-лэсь трос адями пыриськиз: мер ужасьёс, депутатъёс, мыло-кыдо адямиос. Ваньзы соос – атайёс. «Атайёслэн кенешсылы туэ вить ар тырме. Солэн ӵектосъёссэ тодӥсьтэм адямиос ӧвӧл ни кадь. Со арлы быдэ радъяськись «Зарница отцов», «Папа-тренер», Атайёслэн хорзы. Нош валтӥсез – котькудды тӥ пиналъёсты понна адӟем карымон луиськоды Дмитрий Чистяков, Ижкарлэн тӧроез Фруме ӧтем куноос асьсэлэн семьяоссы, улоназы атайзылэн интыез сярысь веразы. « Атаелы ӝоген 70 арес, мыным ӝоген 35 арес тырмоз. Одӥг пол но сое тамакен яке чаркаен адӟеме ӧвӧл. Атае трос нылпиё семьяын вордскиз, ву вылын пӧзьтэм ӝуклы шумпотылӥз. Ми умоёгес мед уломы шуыса ваньзэ лэсьтӥз. Со котьку шуылӥз: "Котькыӵе вылӥе мед тубод, адямилыктэ эн ышты". Атае валэктӥз, мар улонын валтӥсез луэ » Артур Орлов, Россилэн Героез Россиысь но дуннеысь рекордсмен, капчи атлетикая, уянъя но пуляен ыбылӥськонъя спортъя мастер, Кун Думаысь физкультурая но спортъя комитетлэн тӧроезлэн воштӥсез Сергей Бурлаков Ижкарын Атайёслэсь огъяросси спартакиадазылы кутскон сётыны ӵектӥз. Удмуртиысь атайёслэн кенешсы сыӵе малпанлы дурбасьтӥз. Озьы ик форумын кун но мерлыко данъетъёс сётъязы. Ужрад «Новороссия» группалэн концертэныз йылпумъяськиз. Тегъёс: Удмуртия Ижкар Мерлык семья  